3 Selekane sa khale sa Molao se neng se le pakeng tsa Molimo le Baiseraele ba tlhaho se ne se le haufi le ho fela. Se ne se tla nkeloa sebaka ke selekane se secha se pakeng tsa Jehova le balateli ba Jesu ba tlotsitsoeng. Jesu o ne a tšoenyehile haholo ka boemo ba moea ba sechaba sena se secha sa moea. Baiseraele ba ne ba sa momahana borapeling ba bona ho Molimo ’me sena se ne se hlompholla lebitso la Molimo. (Joh. 7:45-49; Lik. 23:6-9) Ho e-na le hoo, Jesu o ne a labalabela hore balateli ba hae ba lule ba momahane e le hore ba sebetse ka kutloano ho isa thoriso lebitsong la Molimo. Tumellanong le seo, Jesu o ile a etsa’ng? O ile a etsa thapelo e matla ka ho fetisisa eo ho seng e tšoanang le eona, eo batho ba ka khonang ho e bala. (Joh. 17:1-26; sheba setšoantšo se qalong.) Ha re ntse re hlahlobisisa thapelo ena, a re ke re nahaneng ka lipotso tsena: “Na Molimo o ile a arabela thapelo ea Jesu? Na ke etsa lintho tumellanong le eona?”